KOMMISSIONENS FORORDNING (EF) Nr. 1483/95 af 28. juni 1995 om ændring af forordning (EØF) nr. 2165/92 om gennemførelsesbestemmelser for de særlige foranstaltninger til fordel for Azorerne og Madeira med hensyn til kartofler og cikorie

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved forordning (EF) nr. 3290/94 (2), særlige artikel 10, og

ud fra følgende betragtninger:

I henhold til artikel 2 og 3 i forordning (EØF) nr. 1600/92 blev mængden i den foreløbige forsyningsopgørelse for Madeira med hensyn til læggekartofler for produktionsåret 1994/95 fastsat i Kommissionens forordning (EØF) nr. 2165/92 (3), senest ændret ved forordning (EF) nr. 1759/94 (4); den foreløbige forsyningsopgørelse for Madeira med hensyn til læggekartofler for produktionsåret 1995/96 bør udarbejdes; denne opgørelse bør udarbejdes på grundlag af øens behov og under hensyntagen til bl.a. de traditionelle handelsstrømme;

i henhold til artikel 3, stk. 2, i forordning (EØF) nr. 1600/92 skal støtten til Madeiras forsyning med læggekartofler fra resten af Fællesskabet fastsættes for produktionsåret 1995/96, så det sikres, at forsyningen for den endelige bruger sker på betingelser, der svarer til den fordel, der følger af fritagelsen for importtold for læggekartofler med oprindelse i tredjelande; støtten bør fastsættes bl.a. under hensyntagen til omkostningerne ved forsyning fra verdensmarkedet; størrelsen af den sikkerhed, der skal garantere, at de erhvervsdrivende overholder deres forpligtelser, bør også fastsættes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frø -

UDSTEDT FØLGENDE FORORDNING:

Artikel 1

I forordning (EØF) nr. 2165/92 foretages følgende ændringer:

1) Artikel 1 affattes således:

»Artikel 1

I forbindelse med anvendelsen af artikel 2 og 3 i forordning (EØF) nr. 1600/92 fastsættes den mængde, der er omfattet af den foreløbige forsyningsopgørelse for læggekartofler henhørende under KN-kode 0701 10 00, og for hvilken der indrømmes fritagelse for importtold ved direkte import til Madeira fra tredjelande eller ydes EF-støtte til 1 500 tons for perioden fra 1. juli 1995 til 30. juni 1996.«

2) Artikel 2 affattes således:

»Artikel 2

I henhold til artikel 3, stk. 2 i forordning (EØF) nr. 1600/92 ydes der støtte for forsyning af Madeira med læggekartofler, der er omfattet af den foreløbige opgørelse, og som stammer fra Fællesskabet. Støttebeløbet fastsættes til 4,226 ECU/100 kg.«

3) Artikel 4, stk. 1, litra b), affattes således:

»b) der er inden udløbet af fristen for indgivelse af licensansøgningerne ført bevis for, at der er stillet en sikkerhed på 2,113 ECU/100 kg.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 349 af 31. 12. 1994, s. 105.

(3) EFT nr. L 217 af 31. 7. 1992, s. 29.

(4) EFT nr. L 183 af 19. 7. 1994, s. 16.